millega ametlikult tunnistatakse, et teatavad nõukogu direktiivi 91/692/EMÜ kohaselt vastu võetud liidu keskkonnavaldkonna õigusaktid on aegunud

KOMISJONI TEATIS NÕUKOGULE JA EUROOPA PARLAMENDILE,

millega ametlikult tunnistatakse, et teatavad nõukogu direktiivi 91/692/EMÜ kohaselt vastu võetud liidu keskkonnavaldkonna õigusaktid on aegunud

1.Sissejuhatus

Teatises käsitletakse nõukogu 23. detsember 1991. aasta direktiivi (teatavate keskkonnaalaste direktiivide rakendamise aruannete ühtlustamise ja ratsionaliseerimise kohta) (edaspidi „direktiiv 91/692/EMÜ“) kehtetuks tunnistamist. Selles viidatakse direktiiviga 91/692/EMÜ seotud komisjoni aegunud õigusaktidele, mis mõjutavad mitut ELi keskkonnapoliitikasektorit, nimelt jäätmete, kliimameetmete, kasvuhoonegaaside heitkoguste, suurõnnetuste ohu ohjamise ja veesektorit.

Direktiivi 91/692/EMÜ kehtetuks tunnistamine on üks esimesi meetmeid keskkonnaalase seire ja aruandluse toimivuskontrolli raames.

Direktiivi 91/692/EMÜ kohase aruandluse õigusliku analüüsi tulemused on kokku võetud seletuskirjas, mis on osa Euroopa Parlamendi ja nõukogu otsuse ettepanekust, milles käsitletakse standarditud aruandluse nõuete kõrvaldamist ning millega sellest tulenevalt muudetakse mitut ELi õigusakti. Lisaks sellele on esitatud üksikasjalikum analüüs toetavas uuringus, mis avaldati eraldi taustdokumendina .

2.Kavandatud meetmed direktiivi 91/692/EMÜ kehtetuks tunnistamiseks

Käesoleva teatisega tunnistatakse ametlikult direktiivi 91/692/EMÜ kohase seni kehtiva 11 rakendusotsuse aegumist. See täiendab eespool 1. jaos märgitud kavandatud otsust ning kahte komisjoni otsuse ettepanekut, millega tunnistatakse kehtetuks kaks rakendusakti, mille õigusmõju on lõppenud, kuid mille komisjon hiljem menetluslikel põhjustel tunnistab komiteemenetluse kaudu kehtetuks.

I lisas on asjaomaste komisjoni rakendusotsuste loetelu ning iga õigusakti aegumise põhjendus. Kõigi kõnealuste õigusaktide õigusmõju on lõppenud ja seega on need aegunud, sest hõlmasid juba möödunud ajavahemikku või nende õiguslik alus enam ei kehti. Aegunud õigusaktid määratleti objektiivsete kriteeriumide alusel, millega tagatakse, et nende mõju on lõppenud ning nendes sisalduvad kohustused on täidetud.

3.Kehtima jäävad otsused

Olenemata direktiivi 91/692/EMÜ kehtetuks tunnistamise ettepanekust jäävad kehtima mitmed kõnealuse direktiivi kontekstis vastu võetud rakendusotsused.

Endiselt kehtivad ja on asjakohased otsused, milles on sätestatud direktiiviga 2003/87/EÜ (millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ) seotud küsimustikud. Direktiivi 2003/87/EÜ artikli 21 lõike 1 kohaselt liikmesriikidelt nõutavad aastaaruanded põhinevad nimetatud küsimustikel, annavad olulist teavet kõnealuse direktiivi kohaldamise kohta ning on kogu ELi hõlmava aruande koostamise aluseks. Asjaomased otsused on järgmised:

komisjoni 21. märtsi 2014. aasta rakendusotsus 2014/166/EL, millega muudetakse otsust 2005/381/EÜ seoses Euroopa Parlamendi ja nõukogu direktiivi 2003/87/EÜ rakendamist käsitleva küsimustikuga (teatavaks tehtud numbri C(2014) 1726 all) ,

 komisjoni 4. mai 2005. aasta otsus 2005/381/EÜ, millega kehtestatakse küsimustik Euroopa Parlamendi ja nõukogu direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, kohaldamisest teatamise kohta (teatavaks tehtud numbri K(2005) 1359 all) ja

komisjoni 23. novembri 2006. aasta otsus 2006/803/EÜ, millega muudetakse otsust 2005/381/EÜ, millega kehtestatakse küsimustik Euroopa Parlamendi ja nõukogu direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, kohaldamisest teatamise kohta (teatavaks tehtud numbri K(2006) 5546 all) .

Samuti jäävad jäätmeid käsitlevate õigusaktide valdkonnas kehtima järgmised otsused kui ainukesed vahendid asjaomaste direktiivide rakendamise jälgimiseks:

komisjoni 18. aprilli 2012. aasta otsus küsimustiku kohta, mida kasutada Euroopa Parlamendi ja nõukogu direktiivi 2008/98/EÜ liikmesriikides rakendamise aruannetes,